**OSNOVNA ŠKOLA MIKLEUŠ**

**ŠKOLSKA 13, MIKLEUŠ**

**Zapisnik 26. sjednice Školskog odbora**

Sjednica je održana 14. siječnja 2020.g. u 15.00 sati.

**Nazočni:** Ivan Kanski - predsjednik, Svjetlana Mojzeš - član, Kristina Trupina - član, Marica Kesić – član, Marija Dubaić-član i Robert Grabar (član)

**Opravdano odsutni**: Gordana Gaća Ćurak (bolovanje)

**Ostali nazočni:** Višnja Šimašek – tajnica, Dragan Kraljik-ravnatelj

Sjednicom predsjedava Ivan Kanski.

Zapisničar na sjednici je Višnja Šimašek, tajnica.

**DNEVNI RED**

1. Usvajanje zapisnika s prethodne sjednice
2. Donošenje Odluke o imenovanju ravnatelja OŠ Mikleuš
3. Različito

Dnevni red jednoglasno usvojen.

**Ad.1.**

**Usvajanje zapisnika s prethodne sjednice**

Svi članovi Školskog odbora dobili su uz poziv zapisnik s prethodne sjednice.

Nije bilo primjedbi na zapisnik.

Zapisnik s prethodne sjednice je jednoglasno usvojen.

**Ad.2.**

**Donošenje Odluke o imenovanju ravnatelja**

Predsjednik Ivan Kanski otvorio je raspravu po drugoj točki dnevnog reda i dao riječ ravnatelju Draganu Kraljiku kao jedinom kandidatu da predstavi program rada. Nakon predstavljanja programa rada za mandatno razdoblje ravnatelj napušta sjednicu kako bi se moglo pristupit glasovanju.

Predsjednik Ivan Kanski izvještava članove Školskog odbora o održanim sjednicama Učiteljskog vijeća, Vijeća roditelja i Skupa (zbora) radnika na temelju dostavljenih Zaključaka o stajalištu glede kandidata za ravnatelja škole.

Na Učiteljskom vijeću 18 članova je glasalo ZA, 0 protiv. Na Vijeću roditelja 9 članova je glasalo ZA, 0 protiv i na Skupu radnika 28 članova je glasalo ZA, 0 protiv.

U prilogu se nalaze Zaključci.

Članovi Učiteljskog vijeća, Vijeća roditelja i Skupa radnika obvezni su zastupati i iznositi stajališta tijela koje ih je imenovalo/izabralo u školski odbor. Zaključak je da su na sva tri tijela svi glasovi bili ZA i nijedan protiv te su donijeli stajalište da se gospodin Dragan Kraljik, prof. imenuje za ravnatelja Osnovne škole Mikleuš.

Predsjednik je naglasio kako je zadaća Školskog odbora donijeti Odluku o imenovanju ravnatelja javnim glasovanjem. Kako nije bilo daljnje rasprave, prešlo se na glasovanje.

Sukladno članku 127. Zakona o odgoju i obrazovanju u osnovnoj i srednjoj školi i članku 68. Statuta Osnovne škole Mikleuš, Školski odbor je na temelju javnog glasovanja, jednoglasno donio

ODLUKU

o imenovanju ravnatelja škole

Za ravnatelja škole imenuje se Dragan Kraljik, prof., na mandatno razdoblje od pet godina.

Ova odluka stupa na snagu nakon dobivene suglasnosti ministra znanosti i obrazovanja u skladu s člankom 127. stavcima 13. i 14. Zakona o odgoju i obrazovanju u osnovnoj i srednjoj školi. Mandat ravnatelja počinje teći dana 1. ožujka 2020. godine.

Obrazloženje

Školski odbor OŠ Mikleuš raspisao je natječaj za imenovanje ravnatelja/ice. Natječaj je objavljen dana 11.12.2019. godine u „Narodnim novinama“ i na mrežnim stranicama OŠ Mikleuš. Postupak imenovanja ravnatelja/ice proveden je u skladu s člankom 127. Zakona o odgoju i obrazovanju u osnovnoj i srednjoj školi te odredbama Statuta OŠ Mikleuš. U skladu s člankom 127. stavkom 12. Zakona o odgoju i obrazovanju u osnovnoj i srednjoj školi održane su sjednice Učiteljskog vijeća, Vijeća roditelja i skupa (zbora) radnika, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku imenovanja ravnatelja/ice.

Suglasnost ministra znanosti i obrazovanja nije uskraćena u zakonskom roku te se sukladno članku 127. stavku 14. Zakona o odgoju i obrazovanju u osnovnoj i srednjoj školi smatra da je suglasnost dana. Slijedom navedenoga Školski odbor OŠ Mikleuš odlučio je kao u izreci.

**Ad.3.**

**Različito**

Pod točkom različito nije bilo pitanja ni prijedloga.

Sastanak završio u 16.00 sati.

KLASA: 003-06/20-01/2

URBROJ: 2189-24-01/20-2